Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 32. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13-pročišćeni tekst, 9/15 i 5/18) Gradsko vijeće Grada Dubrovnika na elektronskoj 29. sjednici, održanoj 8. travnja 2020., donijelo je

**Z A K L J U Č A K**

1. Na javnim parkirališnim površinama na području Grada Dubrovnika neće se vršiti naplata parkiranja u skladu s odredbama Odluke o organizaciji i načinu naplate i kontrole parkiranja u Gradu Dubrovniku („Službeni glasnik Grada Dubrovnika“, broj 11/15, 15/17, 16/17, 2/18, 14/18, 1/19, 6/19 -u daljnjem tekstu Odluka) u razdoblju od dana stupanja na snagu ovog zaključka do 1. svibnja 2020.g.
2. Korisnicima privremene novčane pomoći iz Odluke o privremenoj novčanoj pomoći Grada Dubrovnika („Službeni glasnik Grada Dubrovnika“, broj 4/20.) neće se naplaćivati naknada iz Odluke iz točke 1. ovog zaključka, od dana stupanja na snagu ovog zaključka do 30. lipnja 2020.g.

Popis Korisnika privremene novčane pomoći, Upravni odjel za obrazovanje, šport, socijalnu skrb i civilno društvo Grada Dubrovnika dostavit će društvu Sanitat Dubrovnik d.o.o.

1. Korisnici javnih parkirališnih površina, uključujući i korisnike rezerviranih parkirališnih mjesta koji su izvršili uplate na ime naknade za korištenje javnih parkirališnih površina, nemaju pravo na povrat iste za period iz točke 1. i 2. ovoga zaključka.
2. Ovaj zaključak stupa na snagu prvog dana od dana objave u „Službenom glasniku Grada Dubrovnika“.

KLASA: 340-01/18-01/51

URBROJ: 2117/01-09-20-40

Dubrovnik, 8. travnja 2020.

Predsjednik Gradskog vijeća:

**mr.sc. Marko Potrebica,** v. r.

------------------------------------------------